CELEX: 62015TN0357
Language: et
Date: 2015-07-07 00:00:00
Title: Kohtuasi T-357/15 P: Maria Luisa Garcia Minguez'i 7. juulil 2015. esitatud apellatsioonkaebus Avaliku Teenistuse Kohtu 28. aprilli 2015. aasta otsuse peale kohtuasjas F-72/14: Garcia Minguez versus komisjon

24.8.2015   
            
            
               ET
            
            
               Euroopa Liidu Teataja
            
            
               C 279/49
            
         Maria Luisa Garcia Minguez'i 7. juulil 2015. esitatud apellatsioonkaebus Avaliku Teenistuse Kohtu 28. aprilli 2015. aasta otsuse peale kohtuasjas F-72/14: Garcia Minguez versus komisjon
   (Kohtuasi T-357/15 P)
   (2015/C 279/62)
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Maria Luisa Garcia Minguez (Brüssel, Belgia) (esindajad: advokaadid L. Ortiz Blanco ja Á. Givaja Sanz)
   
      Teine menetluspool: Euroopa Komisjon
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Euroopa Liidu Avaliku Teenistuse Kohtu 28. aprilli 2015. aasta määrus kohtuasjas F-72/14;
            
         
               —
            
            
               lahendada vaidlus kohtuasjas F-72/14 ja tühistada komisjoni otsus mitte lubada apellatsioonkaebuse esitajat sisekonkursile COM/3/AD9/13, ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Apellatsioonkaebuse põhjenduseks esitab apellant kolm väidet.
   
               1.
            
            
               Esimene väide, et rikuti õigusnormi konkursiteates ja ametnike personalieeskirjade artiklites 27 ja 29 esinevate mõistete „komisjon” ja „institutsioon” tõlgendamisel. Apellatsioonkaebuse esitaja väidab, et sisekonkursile lubatavate isikute kindlaksmääramisel oleks Hariduse, Audiovisuaalvaldkonna ja Kultuuri Täitevasutust (EACEA) pidanud käsitlema osana komisjonist.
            
         
               2.
            
            
               Teine väide, et rikuti õigusnormi võrdse kohtlemise ja diskrimineerimiskeelu ning ametnike personalieeskirjade artiklite 27 ja 29 tõlgendamisel. Apellatsioonkaebuse esitaja väitel on ebaseaduslik lubada sisekonkursile ametnikke, kes töötavad vahetult institutsiooni heaks, seal hulgas neid, kes on tööle võetud täitevasutuse juurde, ning jätta samal ajal välja teised samas asutuses töötavad ametnikud.
            
         
               3.
            
            
               Kolmas väide, mis esitati teise võimalusena, et rikuti hagis esitatud nõudele vastamise kohustust, jäeti põhjendused esitamata ja rikuti õigusnormi võrdse kohtlemise ja diskrimineerimiskeelu põhimõtte ning institutsioonide endi aktide tõlgendamisel. Apellatsioonkaebuse esitaja väidab, et tema erandlik olukord – ta oli komisjoni nõusolekul täitnud kahe komisjoni ametikohtade loetelus oleva üksuse juhi ülesandeid – õigustab tema lubamist asjaomasele sisekonkursile.